మసీదులో ఆత్మాహుతి దాడికానో(నైజీరియా)/కిర్కుక్(ఇరాక్), నవంబరు 21: నైజీరియాలో ఉగ్రవాదులు మంగళవారం మారణహోమం సృష్టించారు. ముబిలోని ఓ మసీద్లో ఆత్మాహుతి దాడికి తెగబడ్డారు. ఈ ఘటనలో కనీసం 50 మంది ప్రాణాలు కోల్పోయారు. ముబిలోని ఉంగ్వార్ షువా సమీపంలోని మదీనా మసీద్లో మంగళవారం ప్రార్థనలు జరుగుతుండగా.. ఓ వ్యక్తి తనను తాను పేల్చేసుకున్నాడు. పేలుడు కారణంగా పలువురు తీవ్రంగా గాయపడ్డారు. ఘటనాస్థలికి చేరుకున్న సహాయక సిబ్బంది క్షతగాత్రులను వివిధ ఆస్పత్రులకు తరలించారు. కాగా మృతుల సంఖ్య మరింత పెరిగే అవకాశం ఉందని పోలీసులు భావిస్తున్నారు. బోకోహరమ్ ఉగ్రవాదులే ఈ దాడికి పాల్పడి ఉంటారని పోలీసులు అనుమానిస్తున్నారు. మరోవైపు ఇరాక్ రాజధాని బాగ్దాద్లోని రద్దీగా ఉండే ఓ కూరగాయల మార్కెట్లో ఉగ్రవాదులు సూసైడ్ కారుబాంబుతో దాడి చేశారు. ఈ ఘటనలో 32మంది మృతిచెందగా, 80మంది గాయపడ్డారని అధికారులు తెలిపారు.
maseedulo aatmaahuti dadikano(naijiria)/kirkuk(irak), navambaru 21: naijirialo ugravaadulu mangalavaaram maaranahomam srushtinchaaru. mubiloni oo maseedlo aatmaahuti daadiki tegabaddaaru. ee ghatanalo kaneesam 50 mandi praanaalu kolpoyaru. mubiloni ungwar shuwa sameepamloni madina maseedlo mangalavaaram praarthanalu jarugutundagaa.. oo vyakti tananu taanu pelchesukunnadu. peludu kaaranamgaa paluvuru teevramgaa gayapaddaru. ghatanasthaliki cherukunna sahayaka sibbandi kshatagaatrulanu vividha aaspatrulaku taralinchaaru. kaga mrutula sankhya marinta perige avakaasam undani poliisulu bhaavistunnaaru. bokoharam ugravaadule ee daadiki palpadi untaarani poliisulu anumaanistunnaaru. marovaipu irak rajadhani bagdadloni raddeegaa unde oo kuuragaayala marketlo ugravaadulu suside kaarubaambutoe daadi chesaru. ee ghatanalo 32mandi mruthichendagaa, 80mandi gayapaddarani adhikaarulu telipaaru.